
Nők férfias munkakörben

NŐK FÉRFIAS MUNKAKÖRBEN
A NEM IDENTITÁS VÁLTOZÁSA ÉS A NEMI SZEREPEK JELENTŐSÉGE A HAZAI MUNKAERŐPIACON
Women in male-dominated professions
Modification of genre identity and the importance of gender roles in the Hungarian labor market
Dolgozatomban a társadalmi nemek tanulmánya, mint szubjektív tudomány biztosítja az elméleti hátteret. A nemi szerepek és nemi sztereotípiák szempontjából vizsgálom a férfias munkát végző nők munkaerő-piaci helyzetét és lehetőségeiket, valamint a nemi identitás kialakulására hatást gyakorolt társadalmi tényezőket veszem sorra.
A dolgozat három fő részre tagolható. Az első egység elméleti áttekintést nyújt, ami a társadalmi nem, a nemi identitás és a nemi sztereotípiák kérdését tárgyalja, illetve a társadalmi tényezők hatását a nemi szerepek felosztásában.
A második részben egy történeti áttekintéssel folytatom, amely a nők férfias munkakörbe való belépést tárgyalja. Nemzetközi kitekintésként a második világháború hatását értékeltem, hogy hogyan hatott a női munkavállalásra és a nemi szerepek alakulására. Ezután a hazai helyzetre koncentrálva, az államszocializmus alatti férfias munkát végző nő képét hasonlítottam össze az aktuális munkaerő-piaci helyzettel, és ugyanakkor a nemi szerepek alakulást is vizsgáltam.
A dolgozatom harmadik részében az empirikus kutatás eredményei, a narratív élettörténeti interjúk kivonata és elemzésük található. A kutatás célja az volt, hogy képet kapjak a mai társadalomban jelenlévő nemi szerepekről és sztereotípiákról, valamint a női nemi identitás kialakulásáról. Az interjúalanyok tapasztalatai alapján a mai magyarországi munkaerő-piaci esélyeket is sikerült felmérni. A kutatás során ara voltam kíváncsi, hogy a jelenlegi magyar társadalomban milyen változások mennek végbe a nemi szerepek terén, hogy milyen sztereotípiákkal kell szembenéznie egy férfias munkát választó nőnek.
A konklúzióban a hagyományos nemi szerepek, a sztereotip kategorizálás negatív hatásait értékelem, ami gátat szabhat a nemi identitás szabad fejlődésének és a nemek közötti egyenlőség megteremtésének. A nemi szerepek terén való változást a nők férfias munkavállalásában és az óvodai nevelés reformjában látom.



